ശക്തമായ മഴയില് ജില്ലയില് വ്യാപക നാശം തൃശൂര്: ശക്തമായ മഴയില് ജില്ലയില് വ്യാപക നാശം സംഭവിച്ചു . നിരവധി വീടുകളില് വെള്ളം കയറി. നിരവധി കുടുംബങ്ങളെ മാറ്റി പാര്പ്പിച്ചു. ജലനിരപ്പ് ഉയര്ന്നതിനെ തുടര്ന്ന് ഡാമുകള് തുറന്നു. ചാലക്കുടിയുടെയും മണലിപ്പുഴയുടെയും തീരത്ത് താമസിക്കുന്നവര്ക്ക് ജില്ല ഭരണകൂടം മുന്നറിയിപ്പ് നല്കി. ചേര്പ്പ് അമ്മാടത്ത് വീടിനു മുകളിലേക്ക് കെട്ടിടം തകര്ന്നു വീണു. പൂത്തറക്കല് റോഡില് തണ്ടാശ്ശേരി റാഫിയുടെ വീടിന് മുകളിലേക്കാണ് തൊട്ടടുത്ത് തീപ്പട്ടി കമ്ബനിയായി പ്രവര്ത്തിച്ചിരുന്ന കാലപ്പഴക്കം ചെന്ന കെട്ടിടം തകര്ന്ന് വീണത്. പഴയന്നൂര് വടക്കേത്തറ സാമൂഹികാരോഗ്യ കേന്ദ്രത്തിലെ ആംബുലന്സ് ഷെഡ് തകര്ന്ന് വാഹനത്തിന് മുകളില് വീണു. ചെറുതുരുത്തി മുള്ളൂര്ക്കരയില് വീടിെന്റ സംരക്ഷണ ഭിത്തി ഇടിഞ്ഞ് വീടിനോട് ചേര്ന്ന് വീണു. വയോധിക മാത്രം താമസിക്കുന്ന വീടിന് മുകളിലേക്കാണ് വീണത്. ചൊവ്വാഴ്ച പകല് മുഴുവന് തകര്ത്ത് പെയ്ത മഴ രാത്രിയും തുടരുകയാണ്. ഒന്നാം പ്രളയ ദുരിതം ഒഴിഞ്ഞിട്ടില്ലാത്ത ചാലക്കുടി മേഖലയില് തന്നെയാണ് മഴ സാരമായി ബാധിച്ചത്. പെരിങ്ങല്ക്കുത്ത്, ഷോളയാര്, പറമ്ബിക്കുളം ഡാമുകള് തുറന്നതോടെ ചാലക്കുടിപ്പുഴയില് ജനലനിരപ്പ് ഉയര്ന്നതിനെ തുടര്ന്ന് നിരവധി വീടുകളില് വെള്ളം കയറി.The post ശക്തമായ മഴയില് ജില്ലയില് വ്യാപക നാശം first appeared on MalayalamExpressOnline.